
На основу члана 14. и члана 16. став 8. тачка 3.  Закона о високом образовању („Службени гласник РС'', бр. 76/05, 100/07   аутентично тумачење 97/08 и 44/10), и Правилника о стандардима и поступку за акредитацију високошколских установа и студијских програма  („Службени гласник РС'', бр. 106/06, 112/08, 70/11, 101/12 - I - 25, 101/12 - I - 26, 13/14)  Комисија за акредитацију и проверу квалитета, на седници одржаној 20.11.2015.  године, у Београду, донела је

Р Е Ш Е Њ Е 

[bookmark: OLE_LINK3][bookmark: OLE_LINK6][bookmark: OLE_LINK7] Одбија се захтев за акредитацију студијског програма који је поднела високошколска установа ВИСОКА ШКОЛА СТРУКОВНИХ СТУДИЈА ЗА ВАСПИТАЧЕ И ПОСЛОВНЕ ИНФОРМАТИЧАРЕ-СИРМИЈУМ, са седиштем у ЗМАЈ ЈОВИНА БР. 29., СРЕМСКА МИТРОВИЦА, ПИБ: 100789948, Матични број: 08015813, број 612-00-00390/2015-06 од 24.03.2015. године. 

О б р а з л о ж е њ е

[bookmark: OLE_LINK23][bookmark: OLE_LINK24]Високошколскa установа ВИСОКА ШКОЛА СТРУКОВНИХ СТУДИЈА ЗА ВАСПИТАЧЕ И ПОСЛОВНЕ ИНФОРМАТИЧАРЕ-СИРМИЈУМ  са седиштем у ЗМАЈ ЈОВИНА БР. 29., СРЕМСКА МИТРОВИЦА, је дана 24.03.2015. године поднела захтев за акредитацију студијског програма   Основне струковне студије - СТРУКОВНИ ВАСПИТАЧ-МЕНАЏЕР  под бројем 612-00-00390/2015-06. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12 - I - 25, 101/12 - I - 26, 13/14).
У складу са чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештаји рецензената о извршеној анализи достављене документације са оценом и извештај поткомисије који садржи и оцену достављени су Комисији за акредитацију и проверу квалитета. 
Студијски програм припада пољу Друштвено хуманистичких наука, област Педагошке и андрагошке науке. Предложено звање Струковни васпитач -менаџер  није у складу је са Листом звања НСВО, где пише Струковни васпитач. 
Иако је  структура курикулума, која има 180 ЕСПБ, траје 3 године и има распоред по семестрима у складу са законом, рецензенти сматрају да су највећи недостаци овог програма сама сврха и циљ курикулума, из које се не види довољно компетенција које би се односиле на менаџера. Курикулум има мали број предмета усмерених ка профилу менаџера, па су и  компетенције свршених студената попут компетенција  васпитача општег смера. По рецензентима, од обавезних предмета, само је 5 директно везано за профил за који се студенти припремају, тј. за менаџмент. У изборној групи од 18 предмета нема ниједан предмет који би се односио директно на менаџмент (нпр. изборни предмети су: Хигијена и здравље деце, Луткарство, Сценска уметност, Специјална педагогија, Покрет и сазнање, Теорија васпитања, Ургентна стања код деце, Дечије стваралаштво....).  Студијски програм не обезбеђује довољно предмета посвећено профилу за који би студенти требало да се спремају.
Циљ студијског програма Струковни васпитач – менаџер је уопштено наведен и није уско везан за професију васпитача-менаџера.  Наводи за шта ће студент бити оспособљен су превише уопштени и неодређени (нпр. написано је да: планира, организује, управља и контролише; повољан однос са децом, родитељима и колегама;ефикасно комуницира, како писмено тако и усмено и др.). Рецензенти више пута наглашавају да су наведене способности засноване на Стандардима компетенција за професију васпитача, али за васпитача-менаџера су превише уопштено дефинисани. 
Установа је у оквиру документације доставила Додатак дипломи, али без података који би указивали на услове које студент мора да испуни како би стекао диплому. Установа је предала празан Додатак дипломе  (тачке 2, 4.1, 4.2, 4.3, 5.1, 5.2), што потврђује нејасноће о компетенцијама свршених студената. 
Рецензнти наводе да је програм  усаглашаван са следећим програмима: Telemark University College, The College of Saint Rose, Western Governors University, али сличност није препознатљива, пошто су са истим програмима усаглашавани и други програми на овој институцији (васпитача деце јасленог узраста ).  
Како по Стандардима просечан број часова активне наставе по години мора бити најмање 20, из курикулума се види да овај услов није задовољен на другој години студија:
	9.00 +  9.00 +  0.00( +  0.00) = 18.00

	 7.00 + 10.00 +  0.00( +  0.00) = 17.00



У курикулуму нема прецизираних података о броју часова и начину  реализације праксе студената, односно нису приложени картони предмета за све предмете који у свом називу имају праксу: Интегрисана пракса 1, Интегрисана пракса 2, Методичка пракса 1, Методичка пракса 2, као ни за картон Завршног рада. Сви набројани предмети  носе у збиру 33 ЕСПБ, (више од једног семестра), што значи да нема никаквих података о ангажовању и активности студената током 825 часова (33 ЕСПБ х25 часова= 825 часова). 
Установа је предала документацију која није довољно прегледна, па се из ње не може сагледати ко су наставници који су ангажовани на студијском програму и које предмете предају. У табели 9.2 приказано је 25 наставника, у  електронском формулару је приказано 11 наставника, дат је 31 картон наставника, а 34 радних књижица/уговора.  Књига стандарда не може да се отвори. Електронски формулар је полупопуњен- нису написани сви наставници за обавезне, а ниједан наставник за изборне предмете. Такође, нису попуњени ни остали подаци у електронском формулару. Велика је неусклађеност између листе наставника из Табела 9.2, Картона наставника и Картона предмета. 
На пример, професор Максимовић Синиша је приказан у Табели 9.2 и предаје 3 предмета: Физиологија са основама анатомије, Инфективне болести са епидемиологијом, Здравствено-васпитни ефекти исхране деце, али ти предмети не постоје на студијском програму. 
Дат је Картон наставника Милене Лазовић која предаје предмет Екологија животне средине, научна област јој је економија (што није релевантно за предмет који предаје), а једина приказана референца је из Маркетинг услуге у банкарском сектору. М. Лазовић се не налази у Табели 9.2.
Дарко Р. Дражић је наставник вештина који има само завршен факултет. Није јасно да ли наставници вештина који имају само завршен факултет (без специјализације или магистратуре) могу да држе предавања или само да изводе вежбе. Како на овом студијском програму нема сарадника, значи да овај наставник држи теоријску наставу. Слично је са Данком Вуковић, која има само једну референцу у Картону наставника, и Александром Белићем који има само две референце. 
Неопходно је да сваки наставник на студијском програму има најмање 5 референци које одговарају предметима које предају; у противном не задовољавају стандард да буду ангажовани на студијском програму. Ако се погледа Табела 9.2, види се да ниједан наставник није биран за област Менаџмент, што значи да студијски програм нема компетентне наставнике.
У табели 9.2 је написано да су сви наставници са 100% ангажмана, а Бањац Зоран има уговор за 30% од укупног радног времена у Установи, док  Гудовић Зорану у радној књижици пише да ради у Вишој школи у Шапцу са 50% радног времена. Професор Алекса Мацановић је запослен у Шапцу и има уговор о допунском ангажману. Предавачу Павловић Радоју је истекао изборни период (у Табели 9.2. пише 29.08.2006.), а предавачи се бирају на 5 година.
Установа има обезбеђен простор  и опрему, али постоје неке несуклађености у документацији. У изјави директорке пише да Установа поседује 20 рачунара, док у Табели 10.2 пише да поседује 57 рачунара.  У Листи вредније опреме наводе се клупе и столице, што уобичајено не спада у вреднију опрему.
[bookmark: OLE_LINK25][bookmark: OLE_LINK26]Поткомисија на основу увида у документацију студијског програма  и извештаја рецезената утврдила да студијски програм   Основне струковне студије - СТРУКОВНИ ВАСПИТАЧ-МЕНАЏЕР не испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, те предлаже Комисији да донесе решење о одбијању.
Имајући у виду предлог поткомисије, Комисија је утврдила да ВИСОКА ШКОЛА СТРУКОВНИХ СТУДИЈА ЗА ВАСПИТАЧЕ И ПОСЛОВНЕ ИНФОРМАТИЧАРЕ-СИРМИЈУМ, са седиштем у ЗМАЈ ЈОВИНА БР. 29., СРЕМСКА МИТРОВИЦА,               за студијски програм Основне струковне студије - СТРУКОВНИ ВАСПИТАЧ-МЕНАЏЕР  није отклонио недостатке из акта упозорења те да не испуњава стандарде у погледу квалитета студијског програма. Сагласно наведеном  Комисија за акредитацију и проверу квалитета је на седници одржаној 20.11.2015. године донела решење као у диспозитиву.
Упутство о правном средству: Против овог решења може се изјавити жалба Националном савету за високо образовање у року од 30 дана од дана пријема.

	Достављено:
- високошколској установи
- архиви КАПК 

Координатор поткомисије:

_________________________
Проф.др Данијел Цвјетићанин

Члан поткомисије (известилац) :

_________________________
Проф.др Весна Кунтић

Члан поткомисије:

_________________________
Проф.др Мирко Савић

Члан поткомисије :

_________________________
Проф.др Вера Милошевић

